SZSUR

Akcija darivanja pri Studentskom zboru Sveučilišta u Rijeci
2022-12-19 07:00 - 2022-12-21 21:00 (Europe/Zagreb) | Kampus, Ul. Radmile Matejčić 5, Rijeka, 51000, Croatia (Local Name: Hrvatska)
Dragi svi,
Pozivamo Vas da se pridružite akciji darivanja Studentskog zbora Sveučilišta u Rijeci i poklonite najmlađima ljepši i slađi Božić.
Naime, područje Sisačko-moslavačke županije i ove je godine u božićnom razdoblju zadesila nesreća, ovog puta poplava, a najteže je na području grada Hrvatske Kostajnice. Božićno je vrijeme uvijek vrijeme darivanja, pomaganja i brige jedni za druge. Upravo zato imamo priliku pomoći učenicima Srednje škole Ivana Trnskog Hrvatska Kostajnica. Srednja škola broji svega 108 učenika, no ima veliko srce – u školi postoji školski volonterski klub „Srcem drugima“ koji već godinama brinu za svoju zajednicu.
Ideja je da razveselimo sve učenike Srednje škole Ivana Trnskog Hrvatska Kostajnica božićnim paketima stoga Vas pozivamo da se odazovete akciji doniranjem slatkiša!
Osim učenika pogođenog područja mislimo i na riječku dječicu, odnosno korisnike dječjeg doma “Tić”, zatim dječjeg doma “Ivana Brlić Mažuranić” u Lovranu, Caritasov dom za ženu i djecu žrtve obiteljskog nasilja te Kliniku za pedijatriju na Kantridi. Za navedene ustanove prikupljamo školski pribor, slatkiše, higijenske potrepštine, kišobrane i plišance.
Akcija će se održati u periodu od 19.12 do 21.12, dakle od ponedjeljka do srijede.
Prikupljat će se na idućim lokacijama u navedeno vrijeme:
– Fakultet dentalne medicine u Rijeci u Auli fakulteta – 08:00 – 16:00 sati (sva 3 dana)
– Filozofski fakultet u Rijeci u Auli fakulteta (kod lifta) – 07:00 – 21:00 sati (sva 3 dana)
– Pravni fakultet u Rijeci u Auli fakulteta – 11:00 – 16:00 sati (sva 3 dana)
– Klub mladih u prostoru Kluba – 07:00 – 02:00 sati (sva 3 dana)
– Tehnički fakultet u Rijeci u Auli fakulteta – 10:30 – 16:00 sati (samo srijedu)
– Ekonomski fakultet u Rijeci u višenamjenskoj dvorani 1, na 1. katu – 08:00 – 15:00 sati (sva 3 dana)
Odazovite se akciji darivanja i pokažimo da smo studenti velikog srca!

Sveučilišna Broocošijada UNIRI 2022
2022-12-15
Prvi studentski koraci su učinjeni, a sad je vrijeme da to proslavimo već tradicionalnom zabavom ~ BROOCOŠIJADOM
Najveća studentska zabava u regiji i ove će godine zabaviti i rasplesati studente i sve one koji se nađu 15. prosinca na Kampusu uz nikad moćniji glazbeni program!
Pridružite nam se bez obzira na dužinu studentskog staža, a upad je kao i uvijek FREE!
Osim bogatog muzičkog programa donosimo vam i razne aktivnost u kojima možete okušati svoje kreativne i sportske vještine!
Aktivnosti su iduće:
turnir u pikadu
natjecanje u kuhanju kotlića (tim od max. 4 osobe)
beerpong natjecanje
izrada čestitki
Za sve aktivnosti potrebna je prijava putem iduće poveznice :
https://forms.office.com/pages/responsepage.aspx…
Prijave idu po principu tko prvi njegova djevojka!
Pozovi ekipu i vidimo se 15.12 na Kampusu u što većem broju!
